**Dagsorden og referat af Generalforsamling i Dansk Laryngologisk Selskab, 25. januar 2025 kl. 16.30 – 17.00**

**Sted: Sinatur Hotel Storebælt. Østerøvej 121, 5800 Nyborg**

**Valg af dirigent**

Hayarpi Kodjian blev valgt

**Bestyrelsens beretning**

*Camilla redegør for året 2024.*

* 1. *DLS gennem 25 år. Artikel til DSOHHs Årsskrift 2024*
	2. *Seks møder, 4 virtuelle og 2 fysiske (Nyborg og Gentofte)*
	3. *Hjemmesiden er lagt ind under DSOHHs hjemmeside*
	4. *10 opdaterede KKR og to nye er lagt på DSOHHs hjemmeside*
	5. *Andreas har kontakt til sponsorer.*
	6. *Ca. 70 deltagere til årsmødet 2025*

**Fremlæggelse af Årsregnskab**

Selskabets aktivitet knytter sig altovervejende til afholdelse af fagligt årsmøde for medlemmer og andre interesserede/faglige samarbejdspartnere i januar måned. Afholdes som 1½ dags internat.

Årets resultat udgør et underskud på 8692 kr. Årets underskud er påvirket af, at vi flyttede til et nyt Venue, der var dyrere end det forrige og besvær med at forudsige de præcise udgifter forbundet hermed. Vi havde desuden lidt færre udstillere end vanligt.

Vi havde derudover to udenlandske foredragsholdere til alles glæde og i lyset af overskuddet fra 2023 (ca 30.000,-) vælges at acceptere et underskud i den størrelse.

Der var desuden lidt flere udgifter til flytning af hjemmesiden ind under DSOHH som er et engangsbeløb mhp at mindske drift-omkostningerne fremadrettet.

Kassebeholdning på 198 tkr. Ingen spørgsmål til regnskabet.

**Vedtagelse ad budget og fastsættelse af kontingent**

Vores medlemsantal er stort set stabilt, i 2024 var der to udmeldelser og to indmeldelser.

Vi har valgt at fortsætte på Sinatur hvor prisen ændrede sig mest grundet inflation, hvilket afspejledes i øget deltagerbetaling.

Der er fortsat differentiering mellem betaling for medlemmer og ikke medlemmer med en difference svt kontingentet. Vi ser med glæde, at der er relativt få der vælger kun at deltage om fredagen, og muligheden herfor beholdes.

Vi fik flere positive tilsagn fra udstillere hvilket gjorde, at vi også kunne tilbyde dessert og kaffe som ønsket i evaluering fra sidste årsmøde. Vi er fortsat meget afhængige af udstillersponsorering for at holde prisen på årsmødet rimelig.

Vi vælger fortsat at give vores udenlandske foredragsholdere honorar, i budgettet er der afsat til to, men den ene valgte at holde det virtuelt og frasige sig honorar. Vi vælger også fortsat at give mindre erkendtligheder til alle vores undervisere som tak for deres bidrag.

Vi har tidligere fået positive tilbagemeldinger på, at der var underholdning til middagen hvorfor det er kommet på budgettet.

Udgiften til den nye hjemmeside er meget usikker, da der er en begrænset fast driftsomkostning og derudover betaling ved aktivtet for at opdatere hjemmesiden.

Kontingentet fastholdes på kr. 300,-

**Forslag fra bestyrelsen eller medlemmer**

Ingen

**Valg af formand**

Jesper Balle havde meldt sig og blev valgt uden modkandidater

**Valg af øvrige medlemmer og a suppleanter til bestyrelsen. På valg:**

Dalia Larsen, suppleant, stiller op til genvalg. *Genvælges.*

Joyce Schultz, suppleant, stiller op til genvalg. *Genvælges.*

Camilla trådte ned fra formandsposten og der var ingen indvendinger mod at valg til bestyrelsen

**Valg af revisor**

Matilde Lonka

**Eventuelt**

Intet

Referent Michael Howitz